איש שלי (שאיתי),  אתה אדם קסום עם נפש טובה ולב כל - כך גדול ומלא אהבה. נפעמת מהדרך שאתה גורם לי לחייך, אפילו מתוך שינה. הגעגועים שמשתלטים עליי, ככה פתאום, אפילו כשאתה בסביבה הקרובה. המבט הארוך שלך אל תוך עיניי, האור הגדול שהכנסת ומילאת בו את חיי. הנסיעות הקצרות בבקרים, ה"שין-שן" של הגמדים, הסנדביצ'ים, המרקים. הליטופים שלך, החיבוקים הארוכים, הכינויים המשעשעים. כל-כך הרבה דברים גדולים וקטנים, אתה תמיד דואג לכל הפרטים. מלאת גאווה, שאתה קשוב אפילו שאני כבר שכחתי על מה מדברים. כל פעם מחדש הלב מתמלא ומתחזק באהבה. כל אותן שיחות נפש ארוכות כשאנחנו מכורבלים במיטה,  איך שבחרת להיות לי גם החברה הכי טובה. הדרך שאתה מוציא ממני את הילדה הקטנה, מתרפקת על הביטחון שאתה. גורם לי להרגיש אישה, רכה, אחת כזו שכל העולם מחכה רק לה. המילים תמיד ישנן בקרבתך. אני מודה לך על כל אותם דברים נפלאים,שאני חווה כשאני איתך ולצידך. אתה אדם מקסים ומיוחד במינך. תודה על כל מי שהינך, זכות גדולה בשבילי להכיר אותך. אוהבת,  שלך.  